**З А П О В Е Д**



На основание чл. 9, ал. 5, чл. 26, ал. 1 и ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-42 от 20.01.2025 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-771 от 11.07.2024 г. на заместник-министъра на земеделието и храните и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), изменена със Заповед № РД09-467 от 02.05.2025 г. на заместник-министъра на земеделието и храните и ръководител на Управляващия орган на ПРСР 2014-2020 г. както следва:

1. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-4.018 - „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г., раздел 18 „Минимален и максимален срок за изпълнение на проекта“ се изменя така: „Одобреното проектно предложение се изпълнява в срок до 30 септември 2025 г.“

2. В Приложение № 2 „Условия за изпълнение на одобрени проекти по процедура чрез подбор № BG06RDNP001-4.018 - „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г. и приложенията към тях“:

2.1. в част А. „Техническо изпълнение на проектите“, в Раздел I „Срок за изпълнение на одобрения проект и мониторингов период, точка 1 се изменя така:

„1. Одобреното проектно предложение се изпълнява в срок до 30 септември 2025 г.“

2.2. в Приложение № 6 „Образец на административен договор - невъзложители“:

2.2.1. в титулна страница на ред 6 „Срок за изпълнение:“, във втората колона текстът се изменя така: „Съгласно чл. 5, ал. 1“;

2.2.2. в чл. 5, ал. 1 се изменя така:

„(1) Бенефициентът се задължава да изпълни изцяло одобрения проект в срок до 30 септември 2025 г.“;

2.3. в Приложение № 6 „Образец на административен договор – възложители:

2.3.1. в титулна страница на ред 6 „Срок за изпълнение:“, във втората колона текстът се изменя така: „Съгласно чл. 5, ал. 1“;

2.3.2. в чл. 5, ал. 1 се изменя така:

„(1) Бенефициентът се задължава да изпълни изцяло одобрения проект в срок до 30 септември 2025 г.“.

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

