

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-4.018-* „*Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г.* |

**УВАЖАЕМA ГОСПОЖО ЗАМЕСТНИК-МИНИСТЪР,**

Със Заповед № РД09-771 от 11.07.2024 г. на ръководителя на Управляващия орган на Програма за развитие на селските райони за периода 2014 – 2020 г. е обявен прием по процедура за подбор № BG06RDNP001-4.018 „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР.

Със Заповед № РД09-467 от 02.05.2025 г. на заместник-министъра на земеделието и храните и ръководител на Управляващия орган на ПРСР 2014-2020 г. е увеличен бюджета по процедурата.

Увеличението на бюджета е след приемане на Решение на Министерския съвет № 285 от 5 май 2025 година, с което е предоставена възможността да се увеличи максималният размер на безвъзмездната финансова помощ по процедура за подбор № BG06RDNP001-4.018, с до 38 938 386 лева над наличният към момента на приемане на решението. Както е посочено в т. 2 от Решението, финансовият ресурс може да се осигури от неусвоени средства по ПРСР 2014-2020 г. и намаления по договорените средства в процеса на изпълнение на проектите чрез извършване на преразпределение на средства между мерки и подмерки от ПРСР 2014-2020 г. със следващо изменение на ПРСР 2014-2020 г. В договорите за предоставяне на финансова помощ е включена условна клауза, съгласно която помощ ще бъде изплатена при условие, че бъде осигурени средства при следващо изменение.

В тази връзка, УО на ПРСР 2014-2020 г. инициира 18-то изменение на Програмата за прехвърляне на неусвоените средства към фокус областите, по които се отпуска безвъзмездната финансова помощ по процедурата. Преразпределението на финансовите средства към подмярка 4.2 „Инвестиции в преработка/маркетинг на селскостопански продукти“ е одобрено в рамките на проведена в периода 6.06.2025 до 13.06.2025 г. писмена процедура на Комитета за наблюдение на Стратегическия план за развитие на земеделието и селските райони 2023-2027 г. и с Решение № № 419 на Министерския съвет от 25 юни 2025 г. Изменението на Програмата за развитие на селските райони е изпратено на Европейската комисия на 30 юни 2025 г. Предложеното изменение, съгласно условията на чл. 65, параграф 9 от Регламент (ЕС) №1303/2013 г. на Европейския парламент и на Съвета от 17.12.2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, може да се прилага от датата на подаване на искането за изменение до Комисията. На базата на горепосоченото и с цел изпълнение на 18-то изменение на програмата се удължава крайния срок за изпълнение на проектните предложения.

Не на последно място последните договори по процедурата все още не са сключени, като крайният срок 1 септември 2025 г. не позволява изпълнение на заложените дейности и разходи.

В раздел 8.1 на Програмата е включен текст, че „*Крайният срок за изпълнение на проекти по инвестиционните мерки е не по-късно от 1 октомври 2025 г., освен ако не е предвидено друго в насоките за кандидатстване по конкретната процедура или в европейското законодателство.*“

Промяната ще допринесе за изпълнението на по-голям брой проекти по процедура за подбор № BG06RDNP001-4.018- „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 г., с което се постига значителен екологичен ефект от производството в страната и инвестиции, свързани с намаляване на вредните емисии при използване на технологии за производство на топлинна енергия и на енергия от възобновяеми енергийни източници.

Проектът на заповед за изменение на Заповед № РД09-771 от 11.07.2024 г., изм. със Заповед № РД09-467 от 02.05.2025 г. и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМA ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД09-771 от 11.07.2024 г., изм. със Заповед № РД09-467 от 02.05.2025 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.018- „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 година.

С уважение,

